b'\n_START_ARTICLE_\nVarstvo okolja\n_START_PARAGRAPH_\nVarstvo okolja  je dejavnost za za\xc5\xa1\xc4\x8dito in ohranjanje okolja. Zanimanje javnosti v zvezi z varstvom okolja se je od leta 1980 mo\xc4\x8dno pove\xc4\x8dalo. Pri ozave\xc5\xa1\xc4\x8danju ljudi imajo pomembno vlogo organizacije, kot so Greenpeace in Prijatelji Zemlje (Friends of the Earth). Najve\xc4\x8dji svetovni okoljevarstveni problem je tanj\xc5\xa1anje ozonske plasti zaradi delovanja klorfluoroogljikov (CFC) in kr\xc4\x8denje gozdov. U\xc4\x8dinek tople grede pa povzro\xc4\x8da pove\xc4\x8devanje ogljikovega dioksida (CO\xe2\x82\x82) v atmosferi.  _NEWLINE_Delovanje vlad in predvsem nevladnih organizacij so vzpodbudile in ustvarile gibanje okoljske ozave\xc5\xa1\xc4\x8denosti o razli\xc4\x8dnih okoljskih vpra\xc5\xa1anjih. _NEWLINE_Za ohranitev dolo\xc4\x8dene vrste ali bivali\xc5\xa1\xc4\x8da razlikujemo med varstvom (preservation) in za\xc5\xa1\xc4\x8dito (conservation). Varstvo narave je varovanje prvotnega stanja narave( naravne dedi\xc5\xa1\xc4\x8dine).Za\xc5\xa1\xc4\x8dita narave je upravljanje z naravnimi viri na na\xc4\x8din, da zadovoljimo potrebe prebivalstva s potrebami \xc5\xbeivali, rastlin in za\xc5\xa1\xc4\x8dito vsega prebivalstva._NEWLINE_Varstvo okolja je potrebno v razli\xc4\x8dnih \xc4\x8dlovekovih dejavnostih. odpadki, onesna\xc5\xbeevanje, izguba biotske raznovrstnosti, naseljevanje invazivnih vrst, spro\xc5\xa1\xc4\x8danje gensko spremenjenih organizmov in strupi, so samo nekatera vpra\xc5\xa1anja v zvezi z varstvom okolja.\n_START_SECTION_\nVladna ureditev\n_START_PARAGRAPH_\nVeliko ustanov priznava osnovno pravico do varovanja okolja. Mednarodni sporazumi upo\xc5\xa1tevajo pravico za \xc5\xbeivljenje v zdravem okolju._NEWLINE_Veliko dr\xc5\xbeav ima organizacije in agencije posve\xc4\x8dene varstvu okolja. _NEWLINE_To so notranje okoljevarstvene organizacije, ki so lahko vladne ali nevladne ureditve.\n_START_SECTION_\nVarstvo okolja in Evropska Unija\n_START_PARAGRAPH_\nEvropska unija ima ene izmed najstro\xc5\xbejih okoljskih standardov na svetu. Prednostne naloge so danes boj proti podnebnim spremembam, ohranjanje biotske raznovrstnosti, prepre\xc4\x8devanje zdravstvenih te\xc5\xbeav zaradi onesna\xc5\xbeevanja in odgovorna raba naravnih virov. Poleg varstva okolja ti cilji spodbujajo tudi inovativnost in podjetni\xc5\xa1tvo ter s tem gospodarsko rast. Institucije in organi, ki delujejo na podro\xc4\x8dju varstva okolja v EU so Evropska komisija, Evropski parlament, Svet Evropske unije, Evropska agencija za okolje, Evropska investicijska banka in Evropska okoljska na\xc4\x8dela. Eden izmed glavnih evropskih ciljev je boj proti podnebnim spremembam. Evropski voditelji so leta 2008 sprejeli ukrepe za zmanj\xc5\xa1anje izpustov toplogrednih plinov. Do leta 2020 bi naj zni\xc5\xbeali izpuste toplogrednih plinov za najmanj 20\xc2\xa0% (glede na dele\xc5\xbe leta 1990), pove\xc4\x8dali dele\xc5\xbe obnovljivih virov energije na 20\xc2\xa0% in zmanj\xc5\xa1ali splo\xc5\xa1no porabo energije za 20\xc2\xa0% (glede na napovedana gibanja). Med ukrepi za pove\xc4\x8danje izrabe obnovljivih virov energije je tudi dogovor, da je treba z biogorivi, elektriko in vodikom nadomestiti 10\xc2\xa0% fosilnega goriva v prometu. Pri zajezitvi emisij toplogrednih plinov EU uporablja sistem trgovanja z emisijskimi kuponi. V tej strategiji evropske vlade dolo\xc4\x8dijo koli\xc4\x8dine ogljikovega dioksida, ki ga smejo v ozra\xc4\x8dje spustiti energijsko intenzivne panoge. \xc4\x8ce onesna\xc5\xbeevalci ozra\xc4\x8dja \xc5\xbeelijo prekora\xc4\x8diti dovoljeno kvoto izpustov, morajo kupiti emisijske kupone pri podjetjih, ki so koli\xc4\x8dino izpustov zmanj\xc5\xa1ala._NEWLINE_Za ustavitev izginjanja ogro\xc5\xbeenih vrst in habitatov, si Evropska Unija \xc5\xbeeli predvsem raz\xc5\xa1iriti obmo\xc4\x8dja Natura 2000, ki so namenjena varstvu \xc5\xbeivalskih in rastlinskih vrst ter njihovih habitatov._NEWLINE_Okoljska zakonodaja v zvezi z zdravim okoljem opozarja na probleme hrupa, kopalnih vod, redkih vrst, ravnanju ob naravnih nesre\xc4\x8dah itd. Predpisi s teh podro\xc4\x8dij dolo\xc4\x8dajo zdravstvene standarde za onesna\xc5\xbeevala. Dr\xc5\xbeave EU morajo nadzorovati onesna\xc5\xbeevala in ustrezno ukrepati, kadar stopnja onesna\xc5\xbeenosti pomeni nevarnost za zdravje. Med zadnjimi ukrepi Evropske komisije na tem podro\xc4\x8dju so zavezujo\xc4\x8de omejitve za izpuste trdnih delcev.\n_START_SECTION_\nVarstvo okolja in Slovenija\n_START_PARAGRAPH_\nV Sloveniji varstvo okolja urejaja nov zakon o varstvu okolja, ki je bil sprejet leta 2004. Za izvajanje pravnih postopkov pa je pristojna Agencija Republike slovenije za okolje ARSO. Kot dr\xc5\xbeava evropske unije je Slovenija dol\xc5\xbena spo\xc5\xa1tovati tudi evropska na\xc4\x8dela._NEWLINE_Aktivne so tudi druge nevladne organizacije kot na primer Focus, Umanotera. in Dru\xc5\xa1tvo Ekologi brez meja\n_START_SECTION_\nVarstvo okolja in Nova Zelandija\n_START_PARAGRAPH_\nNa nacionalni ravni je Ministrstvo za okolje pristojno za okoljsko politiko. Oddelek za ohranjanje pa obravnava ohranjevalna vpra\xc5\xa1anja. Re\xc5\xa1evanje regionalnih okoljskih problemov urejajo regionalni sveti.\n_START_SECTION_\nAktivnosti na podro\xc4\x8dju varstva okolja\n_START_PARAGRAPH_\nPojem varstva okolja je \xc5\xa1iroko osnovan, kar pomeni, da so aktivnosti s podro\xc4\x8dja te tematike \xc5\xa1tevilne. Varovanje okolja se dotika tem, kot so ekosistemi, biodiverziteta, kakovost zraka, tla, gozdovi itd. Aktivnosti opozarjajo na podnebne spremembe, pomembnost zmanj\xc5\xa1evanja emisij toplogrednih plinov, skrb za \xc4\x8distej\xc5\xa1e okolje v katerem \xc5\xbeivimo, za\xc5\xa1\xc4\x8dito biotske raznovrstnosti, problem kr\xc4\x8denja gozdov in ostale okoljske probleme. V Sloveniji obstajajo \xc5\xa1tevilne ustanove, ki so na tem podro\xc4\x8dju aktivne in doprina\xc5\xa1ajo k varovanju okolja. Focus \xe2\x80\x93 dru\xc5\xa1tvo za sonaraven razvoj se ukvarja z opozarjanjem javnosti na pere\xc4\x8de okoljske probleme s pomo\xc4\x8djo okroglih miz in delavnic ter raznih projektov. Umanotera \xe2\x80\x93 slovenska fundacija za trajnostni razvoj uveljavlja trajnostni razvoj v nacionalnih politikah ter vzpostavlja ravnote\xc5\xbeje med \xc4\x8dlovekom in okoljem. In\xc5\xa1titut za trajnostni razvoj je zasebni neprofitni zavod, delujo\xc4\x8d od leta 1996. Prizadeva si za integracijo na\xc4\x8del trajnostnega razvoja v prakso in v strate\xc5\xa1ke razvojne dokumente. Poleg varstva narave in okolja, in\xc5\xa1titut posve\xc4\x8da pozornost ekolo\xc5\xa1kemu kmetijstvu, trajnostnemu \xc5\xbeivljenjskemu slogu itd. CIPRA  Slovenija - dru\xc5\xa1tvo za varstvo Alp, je nevladna organizacija, ki deluje od leta 2000. Namen dru\xc5\xa1tva je ohranjanje Alp kot naravnega, kulturnega in \xc5\xbeivljenjskega prostora. Dru\xc5\xa1tvo tako varuje alpsko okolje oziroma opozarja na probleme v zvezi z njim._NEWLINE_Poleg omenjenih obstajajo \xc5\xa1e \xc5\xa1tevilne druge organizacije, nekatere izmed njih pa so povezane v Okoljski center. Njegov namen je vzpostaviti okvir za delovanje okoljskih nevladnih organizacij, s tem da le-tem nudi primerne pogoje. Povezuje zainteresirane javnosti, \xc5\xa1ir\xc5\xa1i javnosti pa omogo\xc4\x8da dostop do informacij in publikacij o varstvu okolja ter trajnostnemu razvoju. Okoljski center vklju\xc4\x8duje Focus - dru\xc5\xa1tvo za sonaraven razvoj, In\xc5\xa1titut za trajnostni razvoj, Slovenski E-forum (Dru\xc5\xa1tvo za energetsko ekonomiko in ekologijo), Cipra Slovenija in Umanotera \xe2\x80\x93 slovenska fundacija za trajnostni razvoj.'